NASA va trimite prima femeie pe lună. Misiunea va pune bazele expedițiilor către alte planete.
NASA a anunţat noi detalii despre programul Artemis care va trimite astronauţi pe Lună. Dacă planurile NASA vor funcţiona, în 2024 vor păşi oameni pe Lună pentru prima dată din 1972. Prima rachetă va fi trimisă anul viitor, Artemis II va fi lansată în 2023 şi Artemis III în 2024.
NASA e hotărâtă să ajungă din nou pe Lună. La 48 de ani de la misiunea Apollo 17, NASA şi-a pus la punct planul pentru următoarea expediţie. De data aceasta, vor ca o femeie să-i calce pe urme lui Neil Armstrong.Programul se numeşte Artemis şi va începe încă de anul viitor. Mai întâi va pleca o navă cu echipament ştiinţific, fără astronauţi în rachetă. Abia în 2023 va părăsi Terra racheta cu astronauţi. Însă aceştia vor avea ca misiune doar să testeze puterea de navigaţie a rachetei Orion.Abia în 2024 va pleca spre Lună echipa de astronauţi Artemis III. Misiunea va pune bazele altor expediţii către Lună şi a altor planete.NASA s-a inspirat de la Netflix. În ultimul serial cu buget important al platformei, o femeie interpretată de Hillary Swank este eroina care conduce o echipă de astronauţi până pe planeta Marte.